Vaalien ennakkoäänestys on alkanut ja osa ehdokkaista on toimittanut vaalirahoituksen ennakkoilmoituksen vaalirahoitusvalvonnalle. Ennakkoilmoitus on ehdokkaan vaalirahoituksesta annetun lain mukaan täysin vapaaehtoinen, mutta ehdokkaan halukkuus kertoa rahoituksestaan kertoo myös hänen läpinäkyvyydestään muussa edustajantoimessa.

Kävin läpi tänään 4.4. vaalirahoitusvalvonnan sivuilta ehdokkaiden ilmoitukset eduskuntapuolueittain arvioidakseni kuinka tärkeänä puolueet ja ehdokkaat pitävät vaalirahoituksen läpinäkyvyyttä. Erot puolueiden välillä olivat huikeat!

Ensimmäiseksi on pakko kehua omaa jengiä. Yhtä lukuunottamatta jokainen vihreä ehdokas oli jättänyt ennakkoilmoituksen! Tämä tarkoittaa, että 99,5 % ehdokkaista oli jättänyt ennakkoilmoituksen. Häpeälistan kärjessä taas on ruotsalainen kansanpuolue RKP, jonka yksikään ehdokas ei ollut vaivautunut jättämään ennakkoilmoitusta.

Toiseksi eniten ennakkoilmoituksia olivat jättäneet vasemmiston ehdokkaat, joista 62,5 % oli tehnyt ennakkoilmoituksen. Täpärästi yli 50 prosentin ilmoittajien pääsi myös keskusta, jonka ehdokkaista 51 % oli tehnyt ennakkoilmoituksen.

SDP:n ehdokkaista 19,5 % on tehnyt ilmoituksen ja kokoomus sekä perussuomalaiset jäävät noin 10 %:in.

Voit tutustua eduskuntavaaleissa 2019 tehtyihin ennakkoilmoituksiin täältä. Jos ehdokkaasi ei ole tehnyt ilmoitusta niin kysy häneltä miksi.

Puolue Ehdokkaat yhteensä Ilmoituksen tehneet Ilmoitusprosentti Vihreät 216 215 99,5 Vasemmisto 216 135 62,5 Keskusta 216 110 50,9 Kristillisdemokraatit 190 65 34,2 Sininen tulevaisuus 153 38 24,8 SDP 216 42 19,4 Kokoomus 211 22 10,4 Perussuomalaiset 214 20 9,3 RKP 98 0 0